Public procurement notice: Contract Notice
Published: 2023-01-17
Buyer: ΠΕΡΙΦΕΡΕΙΑ ΙΟΝΙΩΝ ΝΗΣΩΝ (ΟΙΚΟΝΟΜΙΚΗ ΕΠΙΤΡΟΠΗ)
Country: GR
Contract type: Services
Procedure: Open procedure
CPV classification: 71320000 | 71322000: Civil engineering design services | 71330000
Estimated value: 1290310.14 EUR
Submission deadline: 2023-02-17
Award criteria: The most economic tender

Technical requirements: Μελέτες οριοθέτησης και διευθέτησης, με επενδεδυμένη ή ανεπένδυτη διατομή, επιμέρους τμημάτων του υδρογραφικού δικτύου (υδατορεμάτων) της υδρολογικής λεκάνης Πυλάρου, μελέτες φραγμάτων ανάσχεσης μαζικής ροής φερτών υλικών, ταχύτητας ροής και συγκράτησης απορροής, μελέτες τεχνικών γεφύρωσης σε συμβολές του υδρογραφικού με το οδικό δίκτυο, υποστηρικτικές και διερευνητικές μελέτες.
Οι επιμέρους μελέτες που συνθέτουν το συνολικό αντικείμενο με τις αντίστοιχες προεκτιμώμενες αμοιβές χωρίς ΦΠΑ, είναι:
- Αργοστόλι, Περιφερειακή Ενότητα Κεφαλληνίας της Περιφέρειας Ιονίων Νήσων (έδρα Διευθύνουσας Υπηρεσίας)
Το αντικείμενο της συνολικής μελέτης του έργου περιλαμβάνει μελέτες οριοθέτησης και διευθέτησης, με επενδεδυμένη ή ανεπένδυτη διατομή, επιμέρους τμημάτων του υδρογραφικού δικτύου (υδατορεμάτων) της υδρολογικής λεκάνης Πυλάρου, μελέτες φραγμάτων ανάσχεσης μαζικής ροής φερτών υλικών, ταχύτητας ροής και συγκράτησης απορροής, μελέτες τεχνικών γεφύρωσης σε συμβολές του υδρογραφικού με το οδικό δίκτυο, υποστηρικτικές και διερευνητικές μελέτες.
-Μελέτη υδραυλικών έργων, κατ. 13, που περιλαμβάνει μελέτες τμηματικής οριοθέτησης και διευθέτησης υδατορεμάτων, μελέτες φραγμάτων ανάσχεσης, τεχνικών οδών και διερεύνηση έργων αποκατάστασης ροών ασύνδετων κλάδων του υδρογραφικού δικτύου.
-Μελέτη τεχνικών έργων (στατικών), κατ. 8, που περιλαμβάνει τον στατικό υπολογισμό των τεχνικών έργων (οχετών) σε σημεία συνάντησης του υδρογραφικού δικτύου με το οδικό δίκτυο της περιοχής.
-Τοπογραφική μελέτη, κατ. 16, στις θέσεις των έργων και κατά μήκος των τμημάτων οριοθέτησης και διευθέτησης υδατορεμάτων, σε επαρκή ζώνη πλάτους, η οποία θα συμπεριλαμβάνει αποτυπώσεις και κτηματογραφήσεις.
-Δασική μελέτη, κατ. 24, για εξέταση αντιδιαβρωτικών - αντιπλημμυρικών παρεμβάσεων, σε επίπεδο στοχευμένων δασοτεχνικών προτάσεων, στις ορεινές περιοχές τις λεκάνης και για την εν γένει, υποστήριξη από πλευράς δασικής νομοθεσίας, των υδραυλικών και τεχνικών έργων που θα σχεδιαστούν.
-Γεωλογική μελέτη, κατ. 20, στις θέσεις των έργων και κατά μήκος του προς οριοθέτηση και διευθέτηση υδατορέματος και σε επαρκή ζώνη πλάτους.
-Γεωτεχνική έρευνα και μελέτη, κατ. 21, για διενέργεια διερευνητικών γεωτρήσεων σε θέσεις τεχνικών έργων ή και φραγμάτων ανάσχεσης και για τον γεωτεχνικό σχεδιασμό των φραγμάτων ανάσχεσης.
-Μελέτη Περιβαλλοντικών Επιπτώσεων, κατ. 27, για τον περιβαλλοντικό σχεδιασμό των έργων και τις περιβαλλοντικές αδειοδοτήσεις που θα χρειαστούν.
-Γενικές μελέτες και ειδικότερα το Σχέδιο Ασφαλείας & Υγείας και ο Φάκελος Ασφάλειας & Υγείας (ΣΑΥ - ΦΑΥ), καθώς και Τεύχη Δημοπράτησης για τα προς υλοποίηση τελικά έργα.
Κατά τα λοιπά το τεχνικό αντικείμενο των επιμέρους μελετών, τα διαθέσιμα τεχνικά στοιχεία, οι τεχνικές προδιαγραφές εκπόνησης (σε συνδυασμό με την Εγκ.-11/2018, ΑΔΑ: 6ΓΝΥ465ΧΘΞ-9ΟΒ και την Υ.Α. ΔΝΣβ/1732/ΦΝ466/2019, ΦΕΚ-1047/Β’), οι τοπικές συνθήκες και ιδιαιτερότητες της περιοχής μελέτης και τα ποσοτικά στοιχεία του φυσικού αντικείμενου, διαθέσιμα στοιχεία από προγενέστερες μελέτες κ.α. αναλύονται στα έγγραφα της σύμβασης (Τεύχος Τεχνικών Δεδομένων, Συγγραφή Υποχρεώσεων, αναλυτική διακήρυξη κ.λπ.).
Η συνολική προθεσμία  για την περαίωση του αντικειμένου της σύμβασης ορίζεται διακόσιες πενήντα πέντε (255) ημέρες από την υπογραφή του συμφωνητικού. Οι τμηματικές προθεσμίες ορίζονται στο χρονοδιάγραμμα του Τεύχους Τεχνικών Δεδομένων.
Για την ταχύτερη, σε σχέση με τη συμβατική προθεσμία, εκπόνηση πλήρους ή επιμέρους μελέτης, προβλέπεται πρόσθετη καταβολή (πριμ) 1,5% σύμφωνα με την παρ. 8 του άρθρου 184 του ν. 4412/16.

Eligibility requirements: Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται στην εκπόνηση μελετών των κατηγοριών 13 (μελέτες υδραυλικών έργων), 8 [μελέτες τεχνικών έργων (στατικών)], 16 (μελέτες τοπογραφίας), 24 (δασικές μελέτες), 20 (γεωλογικές μελέτες), 21 (γεωτεχνικές έρευνες & μελέτες) και 27 (περιβαλλοντικές μελέτες) και που είναι εγκατεστημένα σε: α) κράτος-μέλος της Ένωσης, β) κράτος-μέλος του Ευρωπαϊκού Οικονομικού Χώρου (Ε.Ο.Χ.), γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7  και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) τρίτες χώρες που δεν εμπίπτουν στην περίπτωση γ’ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων. Στο βαθμό που καλύπτονται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης. Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και των περιπτώσεων γ) και δ) της παρ. 1 του άρθρου 77 του ν. 4412/16. Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Η ένωση των φυσικών ή νομικών προσώπων μπορεί να αφορά στην ίδια ή σε διαφορετικές κατηγορίες μελετών. Οι προσφέροντες απαιτείται να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στα Μητρώα Μελετητών ή Γραφείων Μελετών, στις παραπάνω κατηγορίες μελετών. Οι προσφέροντες που είναι εγκατεστημένοι σε λοιπά κράτη μέλη της Ευρωπαϊκής Ένωσης απαιτείται να είναι εγγεγραμμένοι σε αντίστοιχα Μητρώα του Παραρτήματος XI του Προσαρτήματος Α’ του ν. 4412/16. Προς απόδειξη της καταλληλότητας για την άσκηση της δραστηριότητάς τους: (α) οι προσφέροντες που είναι εγκατεστημένοι στην Ελλάδα υποβάλλουν Πτυχίο Μελετητή ή Γραφείων Μελετών για τις ως άνω ζητούμενες κατηγορίες μελετών 13, 8, 16, 24, 20, 21 και 27. (β) Οι προσφέροντες που είναι εγκατεστημένοι σε λοιπά κράτη μέλη της Ευρωπαϊκής Ένωσης υποβάλλουν τις δηλώσεις και πιστοποιητικά που περιγράφονται στο Παράρτημα XI του Προσαρτήματος Α’ του ν. 4412/16. (γ) Οι προσφέροντες που είναι εγκατεστημένοι σε κράτος μέλος του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, υποβάλλουν πιστοποιητικό αντίστοιχου επαγγελματικού ή εμπορικού μητρώου. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη ζητούμενη δραστηριότητα. Κατά τα λοιπά σύμφωνα με τα αναλυτικά έγγραφα της σύμβασης.

Award value: 1290310.14